hotchpotch/miracl-hf-unified huggingface dataset:
หน้ากากเสือ IV
โยชิฮิโร ยามาซากิ () เกิดวันที่ 20 ตุลาคม ค.ศ. 1970 หรือที่รู้จักกันเป็นอย่างดีในชื่อ "หน้ากากเสือ" รุ่น IV () เป็นนักมวยปล้ำอาชีพชาวญี่ปุ่น ซึ่งปัจจุบันแสดงผลงานให้กับนิวเจแปนโปรเรสต์ลิง ยามาซากิเป็นนักมวยปล้ำคนที่สี่ในภาพลักษณ์ของหน้ากากเสือ โดยใช้ภาพลักษณ์เช่นนี้มาตั้งแต่ ค.ศ. 1995 นี่เองที่ส่งผลให้เขาได้รับการสมมติในฐานะ "หน้ากากเสือ" เป็นช่วงระยะเวลาที่ยาวนานที่สุด
เมื่อครั้งยามาซากิยังหนุ่ม เขาได้รับการฝึกฝนจากหน้ากากเสือรุ่นแรก (ซาโตรุ ซายามะ) กับ เดอะเกรทซาสุเกะ และแตกต่างไปจากหน้ากากเสือ II และ หน้ากากเสือ III โดยยามาซากิ เป็นผู้ที่ได้รับการรับรองจากซายามะด้วยตนเอง นอกจากนี้ เขายังได้เดินทางไปยังประเทศเม็กซิโกเพื่อฝึกฝนศิลปะการต่อสู้แบบลูชาลีเบรอีกด้วย
หน้ากากเสือ IV ได้ปรากฏตัวหลายครั้งในโททอลนันสต็อปแอ็คชันเวรสลิง (TNA) ผ่านความสัมพันธ์ในการทำงานระหว่างนิวเจแปนโปรเวรสลิง และ ทีเอ็นเอ เขาได้ปรากฏตัวในรายการ ทีเอ็นเอ แซซริฟฟิค 2007 กับการแข่งขันแบบสี่คน โดยมีคู่ปล้ำคือ อเล็กซ์ เชลลีย์, เจอร์รี่ ลินน์ และ เซนชิ เขายังได้ปรากฏตัวในการแข่งขันแบบคู่ของรายการ "TNA อิมแพ็กต์!" ซึ่งเป็นการแสดงรายสัปดาห์ของทีเอ็นเอ ทั้งนี้ หน้ากากเสือ IV ได้รับการกำหนดสำหรับการปรากฏตัวแบบพิเศษ โดยที่ไม่เคยอยู่ในท้องเรื่องเป็นช่วงระยะที่ยาวนาน
นอกเหนือจากการแข่งขันมวยปล้ำแล้ว ยามาซากิยังได้ปรากฏตัวในการแข่งขันซาสึเกะครั้งที่สอง ใน ค.ศ. 1998 แม้กระนั้น เขาก็ล้มเหลวในการแข่งขันฝ่าอุปสรรคในด่านแรก
เมื่อวันที่ 22 กรกฎาคม ค.ศ. 2006 ยามาซากิได้แต่งงานกับผู้หญิงวัย 32 ปี ซึ่งไม่ได้รับการเปิดเผยชื่อ หากแต่ทราบเพียงว่านามสกุลเดิมของเธอคือ นิชิมูระ
ศึกชิงขุมทรัพย์วังหลวง
ศึกชิงขุมทรัพย์วังหลวง (; ; พินอิน: Zhuī Yǐng) ภาพยนตร์กำลังภายในสัญชาติฮ่องกง นำแสดงโดย อู๋ เจิ้นหวี่, เจย์ซี ชาน, อู๋ เพ่ยฉือ กำกับโดย อู๋ เจิ้นหวี่, มาร์โก มัก
ในยุคราชวงศ์หมิง ฉางกง สุดยอดฝีมือนอกด่านได้ประลองกับเน่ยหลาน สุดยอดฝีมือชาวมองโกล ฉางกงเป็นฝ่ายยอมแพ้ จึงเข้ามาจงหยวน และได้พบกับซินเอ๋อ นินจาสาว ที่ถูกส่งตัวมาชิงลายแทงสมบัติขององค์ไท้จู่ ปฐมฮ่องเต้ของราชวงศ์หมิง ในขณะที่นางกำลังพลาดท่า ฉางกงได้ช่วยนางไว้ และพาตัวนางกลับไป 5 ปีผ่านไป ที่เมืองเปียนเฉิน ฉางกงได้มาเปิดโรงเตี๊ยมที่นี่ ในขณะที่ซินเอ๋อก็ยังตามหาลายแทงอยู่ แต่ว่าลายแทงกลับไปอยู่กับคุณชายสี่ เจ้าของที่มากมายในเมืองเปียนเฉิน คุณชายสี่แอบหลงรักเสี่ยวเหวิน ลูกสาวบุญธรรมของฉางกงและซินเอ๋อ ต่อมาวันหนึ่ง ความลับของลายแทงถูกเปิดเผย เมื่อใต้เท้ากู่ เจ้าเมืองเปียนเฉินที่แอบหลงรักซินเอ๋ออยู่ ได้ทำนกพิราบสื่อสารติดลายแทงหลุดไป ทำให้คนทั้งแผ่นดินมาตามหาสมบัติที่เมืองเปียนเฉิน รวมทั้งเน่ยหลาน ในขณะที่พวกซินเอ๋อไปหาสมบัติ ฉางเปียนกับเน่ยหลานก็ต้องมาพิสูจน์ฝีมืออีกครั้ง ก่อนที่จะพบว่าแท้ที่จริงแล้วมัน คือ จอบธรรมดา ๆ อันนึงเท่านั้นเอง"ศึกชิงขุมทรัพย์วังหลวง" เป็นภาพยนตร์กำลังภายในปนตลกแบบล้อเลียน ที่ร่วมกำกับฯและนำแสดงโดย อู๋ เจิ้นหวี่ นักแสดงที่มีชื่อเสียงชาวฮ่องกง โดยเป็นภาพยนตร์ตลกแบบล้อเลียนบุคคลในแวดวงบันเทิงของฮ่องกงต่าง ๆ ไม่ว่าจะเป็น เฉินหลง, หลิว เต๋อหัว, เจ็ท ลี, เซียะ ถิงฟง, เจย์ โชว หรือเยิ่น เสียนฉี
ภาพยนตร์ไม่ได้เข้าฉายในโรงภาพยนตร์ในประเทศไทย แต่ออกจำหน่ายเป็นดีวีดีและวีซีดี และฉายทางโทรทัศน์เป็นครั้งแรกทางช่อง 7 ในวันพุธที่ 4 เมษายน พ.ศ. 2555 เวลา 08.25 น.
สัตว์รังควาน
สัตว์รังควาน หรือ สัตว์ก่อความรำคาญ () หมายถึงสัตว์หลายชนิดที่รบกวนมนุษย์หรือสิ่งที่เกี่ยวข้องกับมนุษย์ ในความหมายอย่างกว้างอาจรวมถึง หนอนพยาธิ ปรสิต จุลชีพก่อโรค วัชพืช ด้วย ในความหมายที่กว้างที่สุด สัตว์รังควานอาจหมายถึงผู้แข่งขันของมนุษยชาติ
การประลัย
การประลัย (อังกฤษ: Annihilation) มีนิยามว่า"การทำลายทั้งหมด"หรือ"การลบล้างเสร็จสมบูรณ์"ของวัตถุ มีรากศัพท์ในภาษาละตินว่า nihil (ไม่มี) แปลตามตัวอักษรเป็น "เพื่อให้กลายเป็นไม่มี"
ในฟิสิกส์ เป็นคำที่ใช้เพื่อแสดงกระบวนการที่เกิดขึ้นเมื่อมีการชนกันของอนุภาคย่อยของอะตอม กับ ปฏิยานุภาค เนื่องจากพลังงานและโมเมนตัมจะต้องมีการอนุรักษ์ จึงเป็นอนุภาคที่ไม่ได้ทำให้เกิดขึ้นจริงจนกลายเป็นความไม่มีอะไร แต่ค่อนข้างจะเป็นอนุภาคใหม่ ปฏิยานุภาคมีเลขควอนตัมที่ตรงกันข้ามเป็นสิ่งที่เพิ่มเติมจากอนุภาค ดังนั้นผลบวกของเลขควอนตัมทั้งหมดของคู่อนุภาคต้นฉบับจึงเป็นศูนย์ ดังนั้นชุดของอนุภาคใด ๆ อาจมีการผลิตที่มีเลขควอนตัมรวมทั้งหมดยังมีค่าเป็นศูนย์ตราบใดที่ยังมีการอนุรักษ์พลังงานและการอนุรักษ์โมเมนตัมตามที่เชื่อกัน เมื่ออนุภาคและแอนติอนุภาคของมันชนกัน พลังงานของพวกมันจะถูกแปลงเป็นอนุภาคพาหะแรงเช่น กลูออน, อนุภาคพาหะแรง W/Z, หรือโฟตอน อนุภาคเหล่านี้จะถูกเปลี่ยนแปลงในภายหลังเป็นอนุภาคอื่น ๆ ต่อไป
ในระหว่างการประลัยพลังงานต่ำ, การผลิตโฟตอนมีความเป็นไปได้มากเนื่องจากอนุภาคเหล่านี้ไม่มีมวล อย่างไรก็ตามอนุภาคพลังงานสูงที่เป็นตัวเข้าปะทะเพื่อสร้างการประลัยที่หลากหลายของอนุภาคหนักที่แปลกใหม่จะถูกสร้างขึ้น
นี้เป็นตัวอย่างของ renormalization ในทฤษฎีสนามควอนตัม (quantum field theory) — ทฤษฎีสนามเป็นกลายเป็นสิ่งจำเป็นเพราะจำนวนของอนุภาคเปลี่ยนจากจากหนึ่งเป็นสองและย้อนกลับมาอีกครั้ง
formula_1 + formula_2 → γ + γ
เมื่ออิเล็กตรอนพลังงานต่ำเข้าประลัยกับโพสิตรอนพลังงานต่ำ (ปฏิอิเล็กตรอน) พวกมันสามารถผลิตโฟตอนรังสีแกมมา (gamma ray photons) เป็นจำนวนสองตัวหรือมากกว่านั้นออกมา เนื่องจากอิเล็กตรอนและโพสิตรอนจะไม่มีความสัมพันธ์ใด ๆ อย่างเพียงพอกับความสมมูลระหว่างมวล-พลังงาน (mass-energy) ในการผลิตอนุภาคหนักและการอนุรักษ์พลังงานและโมเมนตัมเชิงเส้นที่ไม่อนุญาตให้สร้างโฟตอนเพียงหนึ่งอนุภาค เมื่ออิเล็กตรอนและโพสิตรอนเข้าชนกันเพื่อที่จะประลัยกันและสร้างรังสีแกมมา จะได้พลังงานออกมา อนุภาคทั้งสองมีพลังงานของมวลเมื่ออยู่นิ่งเป็น 0.511 ล้านอิเล็กตรอนโวลต์ (MeV) เมื่อมวลของอนุภาคทั้งสองถูกแปลงเป็นพลังงานทั้งหมดพลังงานของมวลนิ่งนี้คือสิ่งที่จะถูกปลดปล่อยออกมา พลังงานจะถูกปล่อยออกมาในรูปของรังสีแกมมาดังกล่าวข้างต้น แต่ละรังสีแกมมาจะมีพลังงานอยู่ที่ 0.511 ล้านอิเล็กตรอนโวลต์ (MeV) เนื่องจากทั้งโพสิตรอนและอิเล็กตรอนมีช่วงเวลาสั้น ๆ ที่หยุดนิ่งในช่วงระหว่างการประลัยนี้ระบบจะไม่มีโมเมนตัมในช่วงเวลาขณะนั้นเลย นี่คือเหตุผลที่ว่าทำไมรังสีแกมมาทั้งสองจึงได้ถูกสร้างขึ้น (เป็นไปตามกฎการอนุรักษ์โมเมนตัมและพลังงาน) การอนุรักษ์โมเมนตัมจะไม่ประสบผลสำเร็จถ้ามีเพียงหนึ่งโฟตอนที่ถูกสร้างขึ้นในปฏิกิริยานี้โดยเฉพาะ โมเมนตัมและพลังงานจะถูกอนุรักษ์ด้วยพลังงานที่มีค่า 1.022 MeV ของรังสีแกมมา (พิจารณาสำหรับพลังงานนิ่งของอนุภาค) ที่เคลื่อนกำลังที่ในทิศทางตรงกันข้าม (พิจารณาสำหรับโมเมนตัมที่มีค่าเป็นศูนย์โดยรวมของระบบ) อย่างไรก็ตาม, ถ้าในหนึ่งหรืออนุภาคทั้งสองนำพาพลังงานจลน์ไปด้วยเป็นปริมาณจำนวนมาก, คู่อนุภาคอื่น ๆ จะสามารถผลิตขึ้นได้หลากหลายชนิด การประลัย หรือ การทำลายล้าง (หรือการสลายตัว) ของคู่อิเล็กตรอนโพซิตรอนเป็นโฟตอนเดี่ยวนั้น, จะไม่สามารถเกิดขึ้นได้ในพื้นที่ว่าง (free space) เพราะโมเมนตัมจะไม่ได้รับการอนุรักษ์ในขั้นตอนนี้ การเกิดปฏิกิริยาแบบย้อนกลับ (reverse reaction) จึงเป็นสิ่งที่เป็นไปไม่ได้เพราะเหตุนี้, ยกเว้นในการปรากฏตัวของอนุภาคอื่น ๆ ที่สามารถจะนำพาเอาโมเมนตัมส่วนเกินนี้ไปได้ด้วยเท่านั้น
เซกิงาฮาระ (ตำบล)
เซกิงาฮาระ เป็นตำบลที่ตั้งอยู่ในอำเภอฟูวะ จังหวัดกิฟุ เป็นสถานที่เกิดเหตุการณ์ยุทธการที่เซกิงาฮาระในวันที่ 21 ตุลาคม ค.ศ. 1600 ซึ่งนำไปสู่การจัดตั้งรัฐบาลโชกุนของโทกูงาวะ อิเอยาซุ
แมต บลูม
แมททิวส์ เจสัน บลูม (Matthew Jason Bloom) เกิดวันที่ 14 พฤศจิกายน ค.ศ. 1972 ผู้บรรยาย, ผู้ฝึกสอน, อดีตนักมวยปล้ำอาชีพและนักเล่นเนชันแนลฟุตบอลลีกชาวอเมริกัน เคยปล้ำให้กับWWE และสมาคมญี่ปุ่นนิวเจแปนโปรเรสต์ลิง(NJPW)
ปี 2012 ได้เปิดตัวในรอว์ 2 เมษายน โดยชนะอเล็กซ์ ไรลีย์ ในรอว์ 7 พฤษภาคม ได้จับคู่กับแดเนียล ไบรอันชนะซีเอ็ม พังก์ ในแฮนดิแคป 2 รุม 1 ในรอว์ 4 มิถุนายน ได้แพ้ให้จอห์น ซีนา เป็นความพ่ายแพ้ครั้งแรกของเขาอีกด้วย เขาได้เข้าร่วมปล้ำมันนีอินเดอะแบงก์ (2012)เพื่อกระเป๋าสิทธิ์ในการชิงแชมป์โลกเฮฟวี่เวทโดยเป็นดอล์ฟ ซิกก์เลอร์ที่ชนะ ต่อมาได้คู่กับโบรดัส เคลย์ และได้ตั้งชื่อทีมท็อนส์ออฟฟังก์ ก่อนจะมาทำหน้าที่เป็นผู้บรรยายใน NXT เมื่อวันที่ 7 สิงหาคม 2014 ทาง WWE ได้ปล่อยคลิปวิดีโอบล็อกของเขา ซึ่งพูดถึงอนาคตของ WWE และศูนย์พัฒนาศักยภาพ WWE Performance Center ในออร์แลนโด, ฟลอริดา โดยเผยด้วยว่าเขารีไทร์เลิกปล้ำบนสังเวียนแล้วและตอนนี้เขากำลังเป็นเทรนเนอร์คอยฝึกเหล่าสตาร์ทั้งหลายที่เป็นอนาคตของ WWE
วงศ์ปลาปักเป้ากล่อง
วงศ์ปลาปักเป้ากล่อง หรือ วงศ์ปลาปักเป้าเหลี่ยม (วงศ์: Ostraciidae; ) เป็นวงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Ostraciidae ในอันดับปลาปักเป้า (Tetraodontiformes)
ลักษณะของปลาในวงศ์นี้ จะมีรูปทรงป้อมเป็นรูปสี่เหลี่ยม รูปทรงและการเคลื่อนไหวจะมีความคล่องแคล่วกว่าปลาปักเป้าในวงศ์อื่น และมักจะมีขนาดเล็ก มีสีสันลวดลายสวยงาม เกล็ดเป็นรูปทรงหกเหลี่ยมเรียงตัวต่อกัน
อีกทั้งปลาในวงศ์นี้มีพิษที่ต่างออกไปจากปลาปักเป้าในวงศ์อื่น กล่าวคือ มีสารพิษชนิดออสทราซิท็อกซิน (Ostracitoxin) ที่ผลิตขึ้นมาจากต่อมที่ผิวหนัง และสามารถขับออกมาพร้อมกับเมือกที่หุ้มตัวอยู่ ซึ่งสามารถละลายในน้ำได้ ซึ่งพิษชนิดนี้จะเป็นพิษกับปลาด้วยกัน ทำให้ปลาอื่นที่อยู่บริเวณเดียวกันเมื่อได้รับสารพิษตายได้ ซึ่งจะขับออกมาเมื่อได้รับความเครียดหรือตื่นตกใจ อันเป็นกลไกลหนึ่งในการป้องกันตัว
ปลาปักเป้ากล่อง มีการกระจายพันธุ์เฉพาะในทะเลเท่านั้น ตั้งแต่มหาสมุทรแอตแลนติก, อินเดีย และแปซิฟิก พบทั้งหมด 33 ชนิด ใน 9 สกุล (ดูในตาราง) บางชนิดอาจมีระยางค์แหลม ๆ ยื่นออกมาเหนือบริเวณส่วนแลดูคล้ายเขาด้วย ในน่านน้ำไทยพบด้วยกัน 3 ชนิด อาทิ ปลาปักเป้ากล่องเหลืองลายจุดดำ ("Ostracion cubicus")
โดยคำว่า Ostraciidae นั้นมาจากภาษากรีกคำว่า "ostracum" หมายถึง "เปลือกหอย"
ไกลโคโปรตีน
ไกลโคโปรตีน () เป็นองค์ประกอบหลักของโปรตีนที่หลั่งออกนอกเซลล์ และโปรตีนที่เป็นองค์ประกอบของเยื่อหุ้มเซลล์ โดยเป็นโปรตีนที่เชื่อมต่อกับโอลิโกแซคคาไรด์ มีหน้าที่ที่หลากหลายในสิ่งมีชีวิต พบในโมเลกุลที่เป็นโครงสร้าง เช่น คอลลาเจน ไฟบริน โมเลกุลสำหรับขนส่งวิตามิน ไขมัน แร่ธาตุต่างๆ ตัวรับสัญญาณจากฮอร์โมน ส่วนที่จดจำระหว่างเซลล์ข้างเคียงหรือระหว่างไวรัสกับเซลล์เจ้าบ้าน โมเลกุลที่เกี่ยวข้องกับระบบภูมิคุ้มกัน เช่น อิมมูโนโกลบูลิน (Immunoglobulin) เอนไซม์บางชนิดเช่น โปรตีเอส (Protease) ไฮโดรเลส (Hydrolase) สารคัดหลั่งต่างๆ เช่น มูซิน (Mucin) เลกทิน (Lectin) หรือซีเลกทิน (Selectin) ซึ่งมีบทบาทในการจดจำเซลล์เป้าหมายของเชื้อก่อโรค
เทอร์พีน
เทอร์พีน (; ; ) เป็นไขมันที่ประกอบขึ้นจากหน่วยไอโซพรีน (Isoprene) ซึ่งมีคาร์บอน 5 อะตอม พบมากในน้ำมันหอมระเหยในพืช โดยเฉพาะจากสนโคนิเฟอร์,ซึ่งสร้างขึ้นเพื่อตอบสนองต่อแมลง มีกลิ่นแรง แบ่งเป็นกลุ่มย่อยได้ตามจำนวนของไอโซพรีนในโมเลกุล ตัวอย่างที่เป็นที่รู้จักดีคือเมนทอล (Menthol)
เจ้าพ่ออุลตร้า
เจ้าพ่ออุลตร้า () เป็นนักรบอุลตร้าที่มาจากดวงดาวอื่นที่ปรากฏในอุลตร้าแมนเอชตอนที่ 27 โดยมีร่างทรงชื่อว่า ซานตาคลอส เป็นหัวหน้าสูงสุดของหน่วยพิทักษ์อวกาศในบรรดาพี่น้องอุลตร้าแมน และเป็นนักรบระดับตำนานที่สมัยก่อนเคยได้ร่วมสู้
โดนี
โดนีเบอร์ อเล็กซานเดอร์ มารานกอน () เกิดวันที่ 22 ตุลาคม ค.ศ. 1979 ที่ประเทศบราซิล โดนี เป็นหนึ่งนักฟุตบอลอายุมากกว่า 30 ปี ที่ยังเล่นอยู่ในทีมชาติ บราซิล ในปัจจุบัน เขาได้เล่นให้กับ สโมสรฟุตบอลลิเวอร์พูล โดยเล่นในตำแหน่ง ผู้รักษาประตู
ฟุตบอลลีกแชมเปียนชิป ฤดูกาล 2011–12
ฟุตบอลลีกแชมเปียนชิป ฤดูกาล 2011–12 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน โดยผู้ชนะในฤดูกาลนี้คือ สโมสรฟุตบอลเรดดิง และอันดับที่สองหรือรองชนะเลิศคือ สโมสรฟุตบอลเซาแทมป์ตัน และอันดับสามคคือ สโมสรฟุตบอลเวสต์แฮมยูไนเต็ดซึ่งทั้งสามสโมสรนี้ได้เลื่อนชั้นสู่ พรีเมียร์ลีก ใน ฤดูกาล 2012-13 (เวสต์แฮมยูไนเต็ดชนะเลิศในรอบเพลย์ออฟ)
มีทีมเข้าร่วมแข่งขันในลีก 24 ทีม โดยมี 18 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกวัน และอีก 3 ทีมที่ตกชั้นขึ้นมาจากพรีเมียร์ลีก
พารานอยด์ (อัลบั้ม)
พารานอยด์ () เป็นสตูดิโออัลบั้มที่สองของวงเฮฟวีเมทัล อังกฤษ วงแบล็กซับบาธ บันทึกช่วง กันยายน 1970 เป็นอัลบั้มเดียวของวงที่ขึ้นชาร์ดอัลบั้มแห่งสหราชอาณาจักร อัลบั้มนี้ได้ได้รางวัลแผ่นเสียงแพลททินัมถึง 4 ครั้งโดย RIAA และอัลบั้มนี้มีเพลงที่คลาสสิกบางเพลงเช่น Paranoid, "Iron Man" และ "War Pigs".
หลังจากปล่อยอัลบั้มแรกคือ Black Sabbath ช่วง กุมภาพันธ์ 1970 แบล็ค ซับบาธ ก็กลับไปที่สตูดิโอในเดือนมิถุนายนในปีเดียวกัน ได้ Rodger Bain มาเป็นโปรดิวเซอร์ เพื่อบันทึกอัลบั้มที่2ของวง อัลบั้มนี้บันทึกที่ ที่อังกฤษ
อี ฮง-กี
อี ฮง-กี (; ) เกิดเมื่อวันที่ 2 มีนาคม ค.ศ. 1990 เป็นนักร้อง นักแสดง และพิธีกรชาวเกาหลีใต้ มีชื่อเสียงในฐานะนักร้องนำของวง เอฟทีไอส์แลนด์
ประธานรัฐสภาไทย
ประธานรัฐสภาไทย เป็นตำแหน่งประมุขของอำนาจฝ่ายนิติบัญญัติ ของไทย ซึ่งในแต่ละช่วงเวลา จะประกอบด้วยสภาเดียวหรือสองสภา แล้วแต่บทบัญญัติแห่งรัฐธรรมนูญในขณะนั้น ซึ่งในสมัยก่อน ประธานรัฐสภาอาจมาจากประธานสภาผู้แทนราษฎรหรือประธานวุฒิสภา
ตามรัฐธรรมนูญแห่งราชอาณาจักรไทย พุทธศักราช 2550 รัฐสภาไทยประกอบด้วย สภาผู้แทนราษฎร และวุฒิสภา โดยมีโดยมีประธานสภาผู้แทนราษฎรเป็นประธานรัฐสภา และประธานวุฒิสภาเป็นรองประธานรัฐสภาโดยตำแหน่ง นอกจากนี้ประธานรัฐสภายังดำรงตำแหน่งประธานคณะกรรมการข้าราชการฝ่ายรัฐสภา (ก.ร.) ตามกฎหมายว่าด้วยระเบียบข้าราชการฝ่ายรัฐสภา
ปัจจุบันตำแหน่งนี้ได้ว่างลง โดยพรเพชร วิชิตชลชัย ประธานสภานิติบัญญัติแห่งชาติเป็นผู้ทำหน้าที่แทน
ตามข้อบังคับการประชุมของรัฐสภา พ.ศ. 2553 ข้อที่ 5 ได้กำหนดให้ประธานรัฐสภามีอำนาจหน้าที่ดังนี้
กระแตหางขนนก
กระแตหางขนนก (; ) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับกระแต (Scandentia)
นับเป็นกระแตเพียงชนิดเดียวเท่านั้น ที่อยู่ในวงศ์ Ptilocercidae และสกุล "Ptilocercus" แบ่งออกเป็น 2 ชนิดย่อย (ดูในตาราง)
กระแตหางขนนก มีตัวยาวประมาณ 13-14 เซนติเมตร หางยาว 16-19 เซนติเมตร น้ำหนักประมาณ 40-62 กรัม หางมีสีได้หลากหลาย ตั้งแต่สีเทาจนถึงน้ำตาลอ่อน ท้องสีขาวหรือสีครีม ปลายหางตั้งแต่ระยะ 3 ใน 5 ของหางจนถึงปลายหาง ขนมีลักษณะคล้ายขนนกหรือพู่กัน ซึ่งเป็นเอกลักษณ์ของกระแตชนิดนี้ ทำให้แยกออกมาเป็นวงศ์และสกุลต่างหาก
กระจายพันธุ์อยู่ในคาบสมุทรมลายู จนถึงเกาะสุมาตรา, ทางเหนือของเกาะบอร์เนียว และเกาะข้างเคียง ในประเทศไทยพบทางป่าชายแดนภาคใต้ตอนล่าง พบในป่าดั้งเดิมและป่าชั้นสอง, สวนยาง หรือแม้แต่ในหมู่บ้านที่อยู่ชายป่า มักพบอยู่ในที่ที่มีต้นปาล์มชนิด จากเขา ("Eugeissona tristis") ทำรังบนต้นไม้ รังอยู่สูงจากพื้น 12-20 เมตร ปูพื้นด้วยใบไม้แห้ง กิ่งไม้และเยื่อไม้ เส้นผ่านศูนย์กลางรังประมาณ 3 นิ้ว และยาวประมาณ 18 นิ้ว
ออกหากินในเวลากลางคืน เวลากลางวันจะค่อนข้างเฉื่อยชา หากถูกรบกวนในเวลากลางวัน มักจะหันหลังให้ อ้าปากกว้างและส่งเสียงดังข่มขู่ บางครั้งก็ถ่ายมูลหรือปัสสาวะใส่ด้วย แต่หากถูกรบกวนตอนกลางคืน จะวิ่งหนีไปอย่างรวดเร็ว กินอาหารได้หากหลายทั้งพืชและสัตว์เช่นเดียวกับกระแตส่วนใหญ่ เช่น กล้วย, องุ่น, จิ้งหรีด, ตั๊กแตน, มด, แมลงสาบ, จักจั่น, แมลงปีกแข็ง และสัตว์เลื้อยคลานขนาดเล็กจำพวกตุ๊กแก ทำรังอยู่ร่วมกันเป็นฝูงใหญ่ ฝูงหนึ่งมีรัง 2-7 รัง สามารถไต่กิ่งไม้ทางด้านใต้กิ่งได้ มีประสาทสัมผัสที่หางไวมาก เมื่อแสดงอาการก้าวร้าวจะแกว่งหางไปมาแบบลูกตุ้ม แต่ถ้าตื่นเต้นจะชูหางขึ้นชี้ด้านบน
มีระยะเวลาตั้งท้องนานประมาณ 45-55 วัน คาดว่าออกลูกครั้งละ 1-4 ตัว ลูกแรกเกิดหนักประมาณ 10 กรัม ตัวเมียมีเต้านม 4 เต้า
วงศ์กระแต
วงศ์กระแต () เป็นวงศ์ของสัตว์เลี้ยงลูกด้วยนมขนาดเล็ก ในอันดับกระแต (Scandentia) วงศ์หนึ่ง ใช้ชื่อวิทยาศาสตร์ว่า Tupaiidae
มีลักษณะทั่วไปคล้ายกับกระรอก ซึ่งอยู่ในอันดับสัตว์ฟันแทะ (Rodentia) ซึ่งเป็นสัตว์ต่างอันดับกัน แต่ไม่มีฟันเป็นฟันแทะเหมือนกระรอก มีส่วนหน้าและจมูกยื่นแหลมยาวกว่า นิ้วเท้าหน้ามีทั้งหมด 5 นิ้ว และมีลักษณะคล้ายกับนิ้วของไพรเมต (Primate) หรือลิงมากกว่ากระรอก ใช้ประโยชน์ในการหยิบจับได้ดีกว่า
มีพฤติกรรมการเลี้ยงลูกที่แปลก คือ หลังจากออกลูกแล้ว กระแตตัวแม่จะให้นมลูกอ่อนจนตัวด้วยเป่งไปน้ำนม ซึ่งมากถึงร้อยละ 50 ของน้ำหนักตัว หลังจากนั้นก็จะทิ้งลูกไปนานถึง 48 ชั่วโมงก่อนที่จะวกกลับมาให้นมจนเป่งแบบเดิมอีก นมของกระแตมีสัดส่วนไขมันสูงเป็นพิเศษ (ราวร้อยละ 26) ซึ่งทำให้ลูกกระแตรักษาอุณหภูมิร่างกายไว้ได้ที่ 37 องศาเซลเซียส โดยไม่ต้องพึ่งความอบอุ่นจากแม่ นอกจากนี้ยังมีโปรตีนมากถึงร้อยละ 10 ลูกกระแตสามารถออกจากรังได้ขณะที่มีอายุเพียง 4 สัปดาห์
มีการกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ หากินทั้งพืชและสัตว์ขนาดเล็ก พบได้ทั้งในป่าดิบ, ชุมชนของมนุษย์ พื้นที่เกษตรกรรม เช่น สวนผลไม้ หรือสวนสาธารณะ
ปัจจุบันมีการแบ่งออกเป็นทั้งหมด 4 สกุล (ดูในตาราง) พบทั้งหมด 19 ชนิด ในประเทศไทยพบได้ 4 ชนิด คือ กระแตเหนือ ("Tupaia belangeri"), กระแตเล็ก ("T. minor"), กระแตใต้ ("T. glis") และกระแตหางหนู ("Dendrogale murina")
กระแตเล็ก
กระแตเล็ก (; ) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับกระแต (Scandentia)
มีลักษณะคล้ายกับกระแตใต้หรือกระแตธรรมดาทั่วไป ("T. glis") แต่มีขนาดเล็กกว่ามาก โดยมีความยาวจากปลายจมูกถึงรูทวารเพียง 11-14 เซนติเมตรเท่านั้น พบกระจายพันธุ์ในคาบสมุทรมลายูจนถึงบอร์เนียวและเกาะสุมาตรา ในประเทศไทยพบได้ในภาคใต้ตอนล่างเท่านั้น มีทั้งหมด 4 ชนิดย่อย (ดูในตาราง)
มีระยะเวลาการตั้งท้องนาน 45-55 วัน มีพฤติกรรมชอบกินผลไม้จำพวกมะเดื่อฝรั่งมากที่สุด
ชุมชนแออัด
ชุมชนแออัด หรือ สลัม () ตามคำจำกัดความของสหประชาชาติ หมายถึงพื้นที่เสื่อมโทรมส่วนหนึ่งของเมืองที่มีลักษณะเฉพาะคือ บ้านเรือนที่สร้างขึ้นต่ำกว่ามาตรฐาน ความสกปรกรุงรัง และการขาดการรักษาความปลอดภัยที่มั่นคง จากข้อมูลของสหประชาชาติ พบว่าอัตราส่วนของผู้อยู่อาศัยในชุมชนแออัดในเขตเมืองในช่วง พ.ศ. 2533-2548 ลดลงจากร้อยละ 47 เป็นร้อยละ 37 อย่างไรก็ตาม เนื่องด้วยประชากรโลกที่เพิ่มขึ้น โดยเฉพาะอย่างยิ่งประชากรในเขตเมือง ผู้อยู่อาศัยในชุมชนแออัดในเขตเมืองจึงเพิ่มขึ้นตาม จำนวนผู้อยู่อาศัยในชุมชนแออัดทั่วโลกมีประมาณหนึ่งพันล้านคน และจะเพิ่มขึ้นเป็นสองพันล้านคนในปี พ.ศ. 2573
ลักษณะเฉพาะของชุมชนแออัดอาจต่างไปในแต่ละภูมิภาค สิ่งที่มักจะเหมือนกันคือผู้อยู่อาศัยมีฐานะยากจนมากหรือด้อยโอกาสทางสังคม สิ่งก่อสร้างในชุมชนแออัดมีหลากหลายตั้งแต่กระท่อมหรือเพิงอย่างง่าย ๆ ไปจนถึงโครงสร้างถาวรที่อนุรักษ์ไว้อย่างดี ชุมชนแออัดส่วนมากขาดแคลนน้ำสะอาด ไฟฟ้า สุขาภิบาล และสาธารณูปโภคอื่น ๆ
กิตติ สมทรัพย์
กิตติ สมทรัพย์ (เกิด 31 กรกฎาคม พ.ศ.) สมาชิกสภาผู้แทนราษฎรจังหวัดร้อยเอ็ด เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
กิตติ สมทรัพย์ เกิดเมื่อวันที่ 31 กรกฎาคม พ.ศ. 2507 เป็นบุตรของนายมังกร และนางถนอม สมทรัพย์ มีพี่น้อง 4 คน สำเร็จการศึกษาบริหารธุรกิจบัณฑิต (เกียรตินิยมอันดับหนึ่ง) สาขาบริหารธุรกิจ มหาวิทยาลัยหอการค้าไทย สมรสกับนางภัทรวดี (ปัจจุบันเป็นที่ปรึกษา นายก อบจ.ร้อยเอ็ด) มีบุตร 2 คน
พ.ศ. 2544 ได้รับการเลือกตั้งเป็นสมาชิกสภาผู้แทนราษฎรจังหวัดร้อยเอ็ดเป็นครั้งแรก ในสังกัดพรรคไทยรักไทย และได้รับการเลือกตั้งต่อเนื่องมาอีก 3 สมัย โดยไม่เคยสอบตก
กิตติ สมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เยนส์ คือห์เน
เยนส์ คือห์เน () เป็นนักมีนวิทยาและนักสำรวจธรรมชาติชาวเยอรมัน เกิดเมื่อ ค.ศ. 1970 จบการศึกษาด้านสูทกรรม และทำงานเป็นเชฟมากว่า 25 ปี ทั้งในเยอรมนีและสวิตเซอร์แลนด์ โดยมีตำแหน่งสุดท้ายเป็นหัวหน้าที่ปรึกษาอาวุโสให้กับโรงแรมดอยช์ในเยอรมนี
คือห์เน เริ่มต้นทำงานด้านมีนวิทยาจากความชอบที่จะเลี้ยงปลาในวัยเด็ก โดยปลาชนิดแรกที่เลี้ยง คือ ปลาพาราไดซ์ ("Macropodus opercularis") เริ่มต้นจากการรวบรวมเงินที่สะสมมาตลอดการทำงาน 25 ปี เดินทางมาที่กลุ่มประเทศเอเชียอาคเนย์ เพื่อสำรวจปลาในแหล่งธรรมชาติ โดยเริ่มจากอินโดนีเซียใน ค.ศ. 1994 จากนั้นได้ตระเวนไปทั่วทั้งมาเลเซีย, ลาว, กัมพูชา และได้เดินทางมาสู่ประเทศไทยใน ค.ศ. 2000 จนได้ปักหลักถาวรจนถึงปัจจุบันที่จังหวัดนครศรีธรรมราชพร้อมกับภรรยาชาวไทย ในบ้านพักมีตู้ปลาที่เลี้ยงไว้จำนวนมาก รวมทั้งเพาะสัตว์ที่เป็นอาหารปลาเองด้วย เช่น ลูกน้ำ, ไรแดง, ไรทะเล, โรติเฟอร์ เป็นต้น
เยนส์ คือห์เน มีผลงานสำรวจพบปลาชนิดใหม่ของโลก 2 ชนิด คือ ปลากัดชนิด "Betta kuehnei" ที่ค้นพบในมาเลเซีย และอีกชนิดหนึ่งกำลังขอดำเนินการตั้งชื่อวิทยาศาสตร์ซึ่งเป็นปลาในสกุลปลากริม ("Trichopsis" spp.) ค้นพบที่จังหวัดเพชรบุรี
นอกจากนี้แล้ว ยังทำงานพิเศษให้กับสถาบันอุดมศึกษาที่เช็กเกียเกี่ยวกับการสำรวจปลาในวงศ์ปลาค้อ (Balitoridae) ในทวีปเอเชีย, เขียนบทความให้กับนิตยสารปลาสวยงามของยุโรปหลายฉบับ เช่น "Amazonas", "DATZ", "Aquarium live", "Aquaristik", "Fachmagazin" เป็นต้น, เขียนบทความเกี่ยวกับปลาในกลุ่มปลากัดให้แก่สมาคมปลากัดระหว่างประเทศ () ที่ตั้งอยู่ในประเทศเยอรมนี รวมทั้งเขียนบทความเรื่องกล้วยไม้และแมลงให้แก่นิตยสารกล้วยไม้และสัตว์เลี้ยงในประเทศเยอรมนีด้วย
เศกสิทธิ์ ไวนิยมพงศ์
นายเศกสิทธิ์ ไวนิยมพงศ์ (เกิด 1 สิงหาคม พ.ศ. 2509) สมาชิกสภาผู้แทนราษฎรจังหวัดร้อยเอ็ด เขต 8 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ในสังกัดพรรคความหวังใหม่ ปัจจุบันสังกัดพรรคเพื่อไทย
เศกสิทธิ์ ไวนิยมพงศ์ เกิดเมื่อวันที่ 1 สิงหาคม พ.ศ. 2509 เป็นบุตรของนายพรศักดิ์ และนางประกาย ไวนิยมพงศ์ มีพี่น้อง 3 คน สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนราภรณ์ (นามสกุลเดิม:รัศมีฉาย)
ได้รับการเลือกตั้งเป็นสมาชิกสภาผู้แทนราษฎรเป็นครั้งแรกในการเลือกตั้ง มีนาคม พ.ศ. 2535 ในสังกัดพรรคความหวังใหม่ และได้รับการเลือกตั้งอีกครั้งในปี พ.ศ. 2538
พ.ศ. 2544 ลงสมัครรับเลือกตั้งในสังกัดพรรคไทยรักไทย ได้คะแนนมาเป็นอันดับที่ 1 แต่ต่อมาคณะกรรมการการเลือกตั้งได้ตัดสินให้ใบแดงแก่นายเศกสิทธิ์ จึงหันไปสนับสนุนนายบุญเติม จันทะวัฒน์ ผู้สมัครจากพรรคถิ่นไทย และได้รับการเลือกตั้ง ต่อมาในการเลือกตั้งปี พ.ศ. 2548 นายเศกสิทธิ์ลงสมัครสมาชิกสภาผู้แทนราษฎร แบบบัญชีรายชื่อ พรรคไทยรักไทย ลำดับที่ 69 ไม่ได้รับการเลือกตั้งในครั้งแรก แต่ได้รับการเลื่อนในเวลาต่อมา
พ.ศ. 2550 นายเศกสิทธิ์กลับไปลงรับสมัครในระบบแบ่งเขต สังกัดพรรคพลังประชาชน ได้รับคะแนนมาเป็นอันดับที่ 2 คะแนนของเขต (มี ส.ส. ได้ 3 คน) และ พ.ศ. 2554 ลงสมัครในนามพรรคเพื่อไทย ได้รับเลือกตั้งด้วยคะแนนกว่า 70,000 คะแนน
เศกสิทธิ์ ไวนิยมพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
ม้าน้ำดำ
ม้าน้ำดำ หรือ ม้าน้ำคูด้า หรือ ม้าน้ำธรรมดา (; ) เป็นม้าน้ำชนิดหนึ่ง
มีสีพื้นผิวลำตัวหลากหลายทั้ง ดำ, เหลือง, ม่วง หรือน้ำตาลแดง โดยสามารถเปลี่ยนสีลำตัวได้ตามสภาพแวดล้อม มีขนาดความยาว 25-30 เซนติเมตร พบได้ในทะเลทั่วไปแถบอินโด-แปซิฟิกจนถึงฮาวาย ในน่านน้ำไทยถือว่าเป็นม้าน้ำที่มีขนาดใหญ่ที่สุด
เป็นม้าน้ำที่ได้รับความนิยมในการเลี้ยงเป็นปลาสวยงาม และสามารถเพาะขยายพันธุ์ได้แล้ว แต่ทว่าอัตราการรอดมีน้อย จึงเพาะพันธุ์เป็นจำนวนมากไม่ได้ ต้องใช้ม้าน้ำจากธรรมชาติที่ท้องแล้ว แต่ในปัจจุบันสามารถเพาะขยายพันธุ์ได้ในหลายที่ และมีอัตราการรอดสูง โดยเลี้ยงให้ผสมพันธุ์กันเองในที่เลี้ยง
ในเดือนพฤศจิกายน พ.ศ. 2557 มีข่าวปรากฏว่าชาวประมงในอำเภอละแม จังหวัดชุมพร จับม้าน้ำที่มีสีเหลืองทองทั้งตัวได้ โดยที่ไม่เคยเจอม้าน้ำลักษณะแบบนี้มาก่อน ในเบื้องต้นเชื่อว่าเป็นม้าน้ำหนาม ("H. spinosissimus") แต่เมื่อตรวจสอบแล้วพบว่าเป็นม้าน้ำดำ
ม้าน้ำเหลือง
ม้าน้ำเหลือง (; ) เป็นปลาทะเลกระดูกแข็งขนาดเล็กชนิดหนึ่ง จำพวกม้าน้ำ
ม้าน้ำเหลืองมีขนาดโตเต็มที่ประมาณ 15 เซนติเมตร เมื่อโตเต็มที่แล้วลำตัวจะมีหนามแต่สั้น และไม่แหลมเหมือนม้าน้ำหนาม ("H. spinosissimus") ส่วนใหญ่แล้วมักจะมีลำตัวสีเหลือง ลักษณะเด่น คือ จะมีลายบริเวณรอบดวงตาจนถึงปลายปาก
ไม่พบในน่านน้ำไทย แต่จะพบในทะเลแถบอินโดนีเซีย, ฟิลิปปิน และบางส่วนในประเทศมาเลเซีย เป็นม้าน้ำชนิดหนึ่งที่สามารถเพาะขยายพันธุ์ได้แล้วในที่เลี้ยง โดยลูกม้าน้ำวัยอ่อนเป็นชนิดที่อนุบาลได้ง่าย นิยมเลี้ยงเป็นปลาสวยงาม
นันทนา ทิมสุวรรณ
นางนันทนา ทิมสุวรรณ (เกิด 7 กุมภาพันธ์ พ.ศ. 2509) สมาชิกสภาผู้แทนราษฎร จังหวัดเลย เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคเพื่อไทย
นันทนา ทิมสุวรรณ เกิดเมื่อวันที่ 7 กุมภาพันธ์ พ.ศ. 2509 เป็นบุตรของนายสมพงษ์ และนางเซี้ยมล้วน ตันติทวีโชค มีพี่น้อง 2 คน สำเร็จการศึกษาเศรษฐศาสตรบัณฑิต สาขาเศรษฐศาสตร์ มหาวิทยาลัยเชียงใหม่ และศิลปศาสตรมหาบัณฑิต สาขาไทยศึกษาเพื่อการพัฒนา มหาวิทยาลัยราชภัฏเลย สมรสกับนายธนเทพ ทิมสุวรรณ (ปัจจุบันเป็น ส.ส.บัญชีรายชื่อ พรรคเพื่อไทย) มีบุตร 4 คน
อดีตเป็นประธานสภาองค์การบริหารส่วนจังหวัดเลย ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคไทยรักไทย และได้รับการเลือกตั้ง ต่อมา พ.ศ. 2550 สังกัดพรรคพลังประชาชน ได้รับการเลือกตั้งเป็นครั้งที่ 2 และ พ.ศ. 2554 สังกัดพรรคเพื่อไทย ได้รับการเลือกตั้งเป็นครั้งที่ 3
นันทนา ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
นกแซงแซวหางบ่วงใหญ่
นกแซงแซวหางบ่วงใหญ่ () เป็นนกประจำถิ่นของประเทศในแถบเอเชีย เช่น ประเทศอินเดีย ประเทศศรีลังกา ประเทศบังคลาเทศ ประเทศจีนในตอนใต้ ประเทศอินโดนีเซีย หมู่เกาะนิโคบาร์ หมู่เกาะอันดามัน ประเทศสิงคโปร์ หมู่เกาะเล็กๆใกล้เกาะบอร์เนียว
ในประเทศไทยเป็นนกประจำถิ่นที่สามารถพบได้ทั่วไป เช่น อุทยานแห่งชาติเขาใหญ่ อุทยานแห่งชาติแก่งกระจาน ในเขตเมือง เช่น สวนผลไม้ในจังหวัดนนทบุรี พุทธมณฑล จังหวัดนครปฐม เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซากด้วย
นกแซงแซวหางบ่วงใหญ่ เมื่อตัวโตเต็มวัยจะมีความยาวจากปลายปากจนจรดปลายหางประมาณ 62 เซนติเมตร กว่าครึ่งหนึ่งนั้นเป็นความยาวหาง ขนมีสีดำเป็นเงาเหลือบออกสีน้ำเงินตลอดลำตัวในส่วนบน สีของลำตัวด้านล่างเป็นสีดำเป็นเหลือบ มีขนหงอนสั้นๆขึ้นอยู่อย่างหนาแน่นบริเวณหน้าผาก ปากหนา สันปากด้านบนจะโค้งลง งองุ้มเล็กน้อย เมื่อมีอายุครบหนึ่งปีขึ้นไปจะมีลักษณะเด่นคือขนหางคู่นอกสุดทั้งสองข้างจะยาวและยื่นออกมา ส่วนปลายของขนที่งอกออกมาจะบิดเป็นเกลียว ตัวผู้และตัวเมียจะมีลักษณะคล้ายคลึงกัน สามารถเลียนเสียงของนกและสัตว์ได้หลายชนิด
ม้าน้ำหนามขอ
ม้าน้ำหนามขอ หรือ ม้าน้ำหนามยาว (; ) เป็นปลาทะเลขนาดเล็กชนิดหนึ่ง จำพวกม้าน้ำ
มีปากที่ยาวกว่าม้าน้ำชนิดอื่น ๆ มีส่วนของหนามยาว ปลายแหลมและคมกว่าม้าน้ำชนิดอื่น ๆ ปลายหนามโค้งเล็กน้อยและมักจะมีสีเข้มหรือดำ มีสีผิวลำตัวแตกต่างกันไป เช่น สีเหลือง, สีเขียว, สีส้ม, สีชมพู มีความยาวเต็มที่ประมาณ 7.9-13.5 เซนติเมตร มีรายงานความยาวสูงสุด 17 เซนติเมตร พบในเขตร้อน แถบทะเลแดง, มหาสมุทรอินเดีย และมหาสมุทรแปซิฟิคตอนกลางและตะวันตก สำหรับในน่านน้ำไทยพบทั้งในฝั่งอ่าวไทยและทะเลอันดามัน ในแนวปะการัง หรือซากเรือจม
นกแซงแซวหางบ่วงเล็ก
นกแซงแซวหางบ่วงเล็ก () เป็นนกที่พบได้ในป่าดงดิบ ที่มีระดับความสูงตั้งแต่ 800 เมตร ขึ้นไป ของเขตเอเชียใต้ เอเชียตะวันออกเฉียงใต้ เช่น ประเทศบังคลาเทศ ภูฏาน กัมพูชา อินเดีย ลาว มาเลเซีย เนปาล เวียดนาม พม่า ในประเทศไทยพบได้ในภาคเหนือ ภาคตะวันออก ภาคตะวันตก และภาคตะวันออกเฉียงเหนือตอนบน ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซากด้วย
สีขนของนกชนิดนี้มีสีดำเป็นมันบริเวณลำตัว โคนปากด้านบนมีขนปกคลุมเป็นกระจุก ขนลำตัวและหน้าอกส่วนบนสีดำเหลือบน้ำเงินอมเขียว
แบล็กซับบาธ (อัลบั้ม)
แบล็ก ซับบาธ() เป็นอัลบั้มสตูดิโอเปิดตัวของวงดนตรี เฮฟวีเมทัล จากอังกฤษที่ชื่อเดียวกับชื่อวง แบล็ก ซับบาธ วางจำหน่ายเมื่อ 13 กุมภาพันธ์ ค.ศ. 1970 ในอังกฤษ และ 1 มิถุนายน 1970 ในอเมริกา อัลบั้มดังกล่าวติดลำดับที่ 8 ในชาร์ตอัลบั้มของอังกฤษ UK Albums Chart และติดอันดับที่ 23 ในบิลบอร์ด ชาร์ต ถึงแม้ว่าจะมีการวิจารณ์ที่ค่อนข้างติดลบจากเหล่านักวิจารณ์ต่างๆ แต่อัลบั้มชุดนี้เป็นตัวแปรสำคัญสำหรับแนวเพลงเฮฟวี่ เมทัลให้เป็นที่รู้จัก
ในเดือน สิงหาคม 1969 วงแบล็ก ซับบาธ ยังใช้ชื่อวงว่า เอิร์ธ แล้วเปลี่ยนชื่อวงในภายหลัง เพราะมีวงอื่นที่ใช้ชื่อเดียวกันอยู่ อัลบั้มนี้เริ่มบันทึกในช่วง พฤศจิกายน 1969 แล้วออกซิงเกิล "Evil Woman" เป็นการเปิดอัลบั้มของพวกเขา แล้วเริ่มวางขายในช่วง มกราคม 1970 
เพลงทั้งหมดเขียนโดย Tony Iommi, Geezer Butler, Bill Ward และ Ozzy Osbourne,ยกเว้นเพลง "Evil Woman" และ "Warning" เป็นเพลงของ(Dunbar/Dmochowski/Hickling/Moorshead).
รี กวัง-ช็อน
รี กวัง-ช็อน () เกิดเมื่อวันที่ 4 กันยายน พ.ศ. 2528 เป็นนักฟุตบอล ชาวเกาหลีเหนือ ปัจจุบันได้ลงเล่นให้แก่พัทยา ยูไนเต็ด
เขาลงเล่นให้แก่ เกาหลีเหนือ ใน ฟุตบอลโลก 2010 ที่ ประเทศแอฟริกาใต้ อีกด้วย
ปลาค้อมาเนิร์ท
ปลาค้อมาเนิร์ท หรือปลาค้อซี่กรง (; ) ปลาน้ำจืดขนาดเล็กชนิดหนึ่ง ในวงศ์ปลาค้อ (Balitoridae)
มีลักษณะทั่วไปเหมือนกับปลาในสกุลเดียวกัน มีความพิเศษที่โคนครีบหลังไม่มีจุดสีแดง ลำตัวไม่เพรียวยาวมาก ครีบหางเป็นแบบส้อม มีลายขวางครึ่งลำตัวหน้ามักแตกเป็นซี่เหมือนซี่กรง บางตัวหลังมีแต้มสีทองเล็กน้อย
มีความยาวเต็มที่ประมาณ 6-10 เซนติเมตร พบการกระจายพันธุ์เฉพาะในลำธารและน้ำตกที่มีคุณภาพน้ำดี ในแนวป่าภาคตะวันตกในลุ่มแม่น้ำสาละวิน, แม่น้ำแม่กลอง เช่น อุทยานแห่งชาติน้ำตกพาเจริญ ในเขตอำเภอพบพระ จังหวัดตาก ต่อเนื่องลงถึงลุ่มแม่น้ำในเขตภาคใต้ฝั่งตะวันตก ซึ่งเป็นชายแดนระหว่างไทยกับพม่าเท่านั้น
นิยมเลี้ยงเป็นปลาสวยงาม
อุลตร้าแมนทิสแบล็ค
อุลตร้าแมนทิสแบล็ค () เกิดวันที่ 17 กรกฎาคม ค.ศ. 1975 เป็นนักมวยปล้ำอาชีพ ผู้เข้าร่วมแข่งขันหลักในรายการมวยปล้ำอาชีพจิคาระ ที่ซึ่งเขาเป็นผู้นำแห่ง "ออร์เดอร์ออฟเดอะนีโอโซลาร์เทมเปิล" ในขณะที่ได้รับคำวิจารณ์ว่าไม่ค่อยได้เข้าร่วมแข่งขันอย่างสม่ำเสมอ ตลอดช่วงอาชีพของเขายังเคยแสดงผลงานสำหรับรายการดังเช่น บิ๊กเจแปนโปรเวรสลิง, คอมแบทโซนเวรสลิง, อินเดเพนเดนท์เวรสลิงแอสโซซิเอชัน มิด-เซาธ์ และ เจอร์ซีย์ออลโปรเวรสลิง ในส่วนสมมติ เขาได้สวมหน้ากากตั๊กแตนตำข้าว ในฐานะ อุลตร้าแมนทิส เครื่องแต่งกายแบบดั้งเดิมของเขาจะเป็นสีแดงและสีเขียว โดยอิงจากตัวละครเอกซีรีส์คาเมนไรเดอร์ รวมถึงชื่อที่เขาใช้ในการแข่งขันยังได้มาจากรายการโทรทัศน์ของญี่ปุ่น นั่นคือ อุลตร้าแมน ในเดือนพฤษภาคม ค.ศ. 2004 เขาได้เปลี่ยนชื่อของเขาเองเป็น อุลตร้าแมนทิสแบล็ค และใช้หน้ากากแบบใหม่กับเครื่องแต่งกายสีแดงและดำ รวมถึงยังได้เริ่มแสดงมุมมองในแบบคอมมิวนิสต์ ในเดือนมิถุนายน ค.ศ. 2006 เขาได้มีรูปแบบที่มั่นคงเป็นของตนเอง สำหรับ "ออร์เดอร์ออฟเดอะนีโอโซลาร์เทมเปิล" และได้นำภาพลักษณ์มืดมนของเขาไปใช้ ณ ช่วงนี้ อุลตร้าแมนทิสแบล็ค, ไมค์ แควกเกนบุช ผู้ก่อตั้งจิคาระ, ฮาโลวิค และ อิคารัส ต่างเป็นนักมวยปล้ำชุดแรกที่ได้แสดงผลงานในจิคาระเมื่อวันที่ 25 พฤษภาคม ค.ศ. 2002 และยังคงแสดงฝีมือในรายการดังกล่าวจวบจนปัจจุบัน
อุลตร้าแมนทิส เริ่มเข้าฝึกฝนมวยปล้ำอาชีพของเขาใน ค.ศ. 2002 ที่สังกัดใหม่ของสถาบัน จิคาระเวรสเซิลแฟคทอรี่ ที่ซึ่งเขาได้รับการฝึกสอนโดย ไมค์ แควกเกนบุช และ เร็คเลส ยูธ เขาได้รับการฝึกฝนในช่วงระยะแรกของโรงฝึกสอนควบคู่ไปกับ ฮาโลวิค และ อิคารัส
ในวันที่ 25 พฤษภาคม ค.ศ. 2002 อุลตร้าแมนทิส ได้เปิดตัวในรายการจิคาระ ในฐานะซูเปอร์ฮีโร่หน้าใหม่ในการแข่งขันครั้งแรก ที่ซึ่งเขาได้พ่ายแพ้ต่อเพื่อนร่วมสถาบันเวรสเซิลแฟคทอรี่ ที่มีชื่อว่า ไบลด์เรจ หลังจากนั้น เขาได้เข้าร่วมทีมกับนักมวยปล้ำศิษย์เก่าร่วมสถาบันอย่าง มร.ซีโร่ เพื่อเป็นแท็กทีมในชื่อ อุลตร้า/ซีโร่ และพวกเขาได้มีความอาฆาตต่อฝ่าย เดอะไวด์คาร์ดส (เอ็ดดี้ คิงสตัน และ แบล็คแจ็ค มาร์เซียโน) เกือบตลอดช่วงปี ค.ศ. 2003 แล้วความบาดหมางนี้ก็ได้สิ้นสุดลง ณ วันที่ 5 กรกฎาคม ค.ศ. 2003 เมื่อทีมอุลตร้า/ซีโร่ ได้กำจัดทีม เดอะไวด์คาร์ดส ในรอบรองชนะเลิศของแท็กเวิลด์กรังด์ปรีซ์รอบสถาปนา แต่แล้วทั้งคู่ก็เป็นฝ่ายแพ้ต่อทีม ไนท์ชิพต์ (ไบลด์เรจ และ ฮาโลวิค) ในรอบชิงชนะเลิศ ภายหลังจากที่ ซีโร่ มีอาการบาดเจ็บ วันที่ 27 กันยายน ค.ศ. 2003 อุลตร้าแมนทิส ได้รับการถ่ายภาพบันทึกในรายการจิคาระยังไลออนส์คัพ แต่แล้วเขาก็เป็นฝ่ายแพ้จากการป้องกันตำแหน่งแชมป์โดยฮาโลวิค
อุลตร้าแมนทิส เป็นมังสวิรัติ เขาเป็นเพื่อนสนิทของเป็นอดีตคู่หูแท็คทีมชื่อ มร.ซีโร่ ซึ่งได้มาเป็นเพื่อนเจ้าบ่าวในเวลาต่อมา
พยาธิเข็มหมุด
พยาธิเข็มหมุด () เป็นหนอนตัวกลมในสกุล "Enterobius" ที่เป็นปรสิตในสัตว์ ศัพท์ทางการแพทย์เรียกอาการติดพยาธิเข็มหมุดว่า enterobiasis
ในปัจจุบัน พยาธิเข็มหมุดมี 3 สปีชีส์ มนุษย์เป็นเจ้าบ้านของ "Enterobius vermicularis" (เดิมคือ "Oxyuris vermicularis")เท่านั้น ชิมแปนซีเป็นเจ้าบ้านของ "Enterobius anthropopitheci" ซึ่งมีรูปร่างต่างจากพยาธิเข็มหมุดในมนุษย์ Hugot (1983) กล่าวว่ามีอีกสปีชีส์หนึ่ง "Enterobius gregorii", ซึ่งเป็นพี่น้องกับ "E. vermicularis"โดยมีสปิคุลเล็กกว่า แต่ Totkova et al. (2003) กล่าวว่ามีหลักฐานไม่พอ และ Hasagawa et al. (2006) กล่าวว่า "E. gregorii" เป็นระยะตัวอ่อนของ "E. vermicularis". ในทางการแพทย์ "E. gregorii" จะถูกพิจารณาเป็น "E. vermicularis"
เมื่อมีการติดเชื้อพยาธิเข็มหมุด ส่วนมากไม่มีอาการ แต่บางรายพบว่าพยาธิตัวแก่ทำให้ระคายเคืองเยื่อบุลำไส้ คลื่นไส้ อาเจียน เมื่อพยาธิตัวเมียวางไข่ที่ทวารหนักตอนกลางคืน ทาให้คันทวารหนัก การเกาอย่างรุนแรงอาจ ทาให้เกิดแผลถลอกและติดเชื้อ ในผู้หญิงพยาธิอาจไปที่บริเวณช่องคลอด ทำให้ช่องคลอดอักเสบ การอักเสบของปีกมดลูก หรือเป็นก้อน ในช่องท้อง และกระเพาะปัสสาวะ
ลาห์ตี
ลาห์ตี (; ) เป็นเมืองและเทศบาลในประเทศฟินแลนด์ ลาห์ตีมีความหมายว่า อ่าว เมืองนี้ได้รับกล่าวถึงในเอกสารครั้งแรกในปี ค.ศ. 1445
อิลิวเทรา
อิลิวเทรา () เป็นเกาะในประเทศบาฮามาส ตั้งอยู่ทางตะวันออกของเกาะนิวพรอวิเดนซ์ ในมหาสมุทรแอตแลนติก เป็นเกาะที่มีความยาวและแคบมาก คือยาว 110 ไมล์ (180 กม.) และในบางจุดแคบน้อยกว่า 1 ไมล์ (1,600 ม.) จากข้อมูลสำรวจประชากรในปี ค.ศ. 2000 มีประชากรราว 8,000 คน เศรษฐกิจหลักบนเกาะคือการท่องเที่ยว
ซง ซึง-ฮ็อน
ซง ซึง-ฮ็อน () เกิดเมื่อวันที่ 5 ตุลาคม ค.ศ. 1976 ในโซล ประเทศเกาหลีใต้ เป็นนักแสดงชายชาวเกาหลีใต้ มีชื่อเสียงจากการรับบทเป็น ยุน จุนโซ ในละครซีรีส์เรื่อง "[[Autumn In my hearth]" (2000)
ซึง-ฮ็อนได้เริ่มเข้าสู่วงการบันเทิงโดยการเป็นนายแบบโฆษณาเมื่อปี 1999 เรื่อง "Calla" ประกบคู่กับ คิม ฮีซุน และในปี 2000 ถือว่าเป็นปีทองของซึง-ฮ็อนเลยทีเดียว จากการที่เขาได้รับบทเป็น ยุน จุนโซ ในละครซีรีส์ฟอร์มยักษ์เรื่อง "Autumn Fairy Tale" ซึ่งทำให้เขาประสบความสำเร็จและมีชื่อเสียงโด่งดังไปทั่ว[[เอเชีย]]
จากนั้นในปี 2003 ซึง-ฮ็อนได้กลับมารับบทเป็น ยู มินวู ในละครซีรีส์เรื่อง "[[Summer Scent]]" ซึ่งเป็นฤดูกาลที่ 3 ของผู้กำกับ ยุน ซุกโฮ (ต่อจาก "Autumn Fairy Tale" และ "[[Winter Sonata]]") โดยแสดงร่วมกับ [[ซอน เยจิน]] นางเอกดังจากภาพยนตร์เรื่อง "The Classic" และต้นปี 2004 เขาก็มีผลงานด้านภาพยนตร์อีกเรื่องคือ "Ice Rain" โดยเรื่องนี้เขาร่วมแสดงกับ Lee Sung-Jae และ Kim Ha-Neul และกลางปีเดียวกัน ซึง-ฮ็อนก็มีผลงานด้านภาพยนตร์อีกเรื่องคือ "He was cool" ซึ่งเป็นเรื่องที่ดัดแปลงจากนิยายทางอินเทอร์เน็ตที่โด่งดัง โดยเขาแสดงคู่กับ ชอง ดาบิน ไม่กี่เดือนต่อมา ซึง-ฮ็อนตอบรับที่จะแสดงเรื่อง "Sad Sonata" หรือ "A Sad Love Story" ละครทุนสร้างสูงที่สุดเป็นประวัติการณ์ของเกาหลีใต้ คราวนี้เขาจะได้แสดงกับเพื่อนสนิทอย่างกวาน ซังวู และคิม ฮีซอน อีกครั้ง
แต่แล้ว ซึง-ฮ็อนก็ประสบกับมรสุมทางชีวิตครั้งใหญ่ เมื่อมีรายงานว่า เขาเลี่ยงทหาร จนเป็นข่าวโด่งดังทั่วเกาหลี และในที่สุดในวันที่ 16 พฤศจิกายน ปี 2004 ซง ซึง-ฮ็อนต้องไปเป็นทหาร โดยจะต้องรับใช้ชาติสองปีเต็ม ดังนั้นจึงไม่สามารถที่จะแสดงละครเรื่องนี้ได้ต่อไป ถึงแม้ว่าแฟนๆในบ้านเกิดและในประเทศต่างๆทั่วเอเชีย หรือแม้แต่สมาชิกรัฐสภาจากพรรครัฐบาลเกาหลีใต้ จะทำเรื่องร้องขอให้ทางทหารผ่อนผันให้เขาแสดงละครเรื่องนี้จนจบ เพราะถือเป็นผลประโยชน์ของชาติ (หลายประเทศซื้อลิขสิทธิ์แล้ว) และซง ซึง-ฮ็อนก็เป็นหนึ่งในกระแส "Korean Wave" แต่ทางทหารก็ไม่ยอม กฎก็คือกฎ นั่นทำให้แผนการต่างๆต้องล้มเลิก รวมทั้งแผนการเดินทางไปญี่ปุ่นประเทศที่ชื่อเสียงของซึง-ฮ็อนกำลังไปได้ดี ก่อนอำลาวงการชั่วคราว เขาฝากผลงานชิ้นสุดท้าย คือเอ็มวีจาก "A Sad Love Story" แต่ระหว่างรับใช้ชาติ ทางบริษัทต้นสังกัดในเกาหลีใต้และบริษัทญี่ปุ่น ยังคงผลิตผลิตภัณฑ์ต่างๆที่เกี่ยวกับซง ซึง-ฮ็อนออกมาอย่างต่อเนื่อง ซึ่งส่วนมากวางจำหน่ายในประเทศญี่ปุ่น และก็ได้รับการต้อนรับเป็นอย่างดีจากแฟนๆ ไม่ว่าจะเป็นอัลบั้มเพลง อัลบั้มภาพ นิตยสาร และดีวีดีส่วนตัว สินค้าบางชิ้นติดอันดับหนึ่งสินค้าขายดี การตอบรับจากแฟนๆ ถือเป็นปรากฏการณ์ที่ไม่เคยมีมาก่อน ทั้งๆ ที่ ซึง-ฮ็อน อำลาวงการชั่วคราว
ซงซึงฮอนกลับมากับผลงานการแสดงเรื่องใหม่อีกครั้ง คือ black ในปี 2017 เป็นละครแนวสืบสวนสอบสวน-ดราม่า ประกบคู่กับ Go Ah Ra (โกอารา) ในบท ยมทูต444(ฮันมูกัง/แบล็ค) และโกอารา รับบท คังฮารัม เด็กสาวผู้มองเห็นเงามรณะและเห็นเหตุการณ์ความตายจากเงาสีดำล่วงหน้า[[หมวดหมู่:นักแสดงเกาหลีใต้]]
[[หมวดหมู่:บุคคลจากโซล]]
นกแซงแซวสีเทา
นกแซงแซวสีเทา () เป็นนกประจำถิ่นและนกอพยพ พบได้ในแถบเอเชียใต้ เอเชียตะวันออกเฉียงใต้ ในประเทศไทยเป็นนกประจำถิ่นของภาคเหนือ ภาคตะวันตก ส่วนนกอพยพนอกฤดูผสมพันธุ์พบที่ภาคใต้ ภาคตะวันออกเฉียงเหนือ 
รูปร่างโดยทั่วไปคล้ายนกแซงแซวหางปลา ขาสั้น ขนที่ลำตัวเป็นสีเทาตั้งแต่เทาอ่อนจนถึงเทาเข้ม สีจะเข้มในช่วงบนของลำตัว หากเป็นนกประจำถิ่นสีจะเข้มกว่านกอพยพ ส่วนนกอพยพจะมีสีขาวข้างหัว ในบางครั้งจะพบว่ามีสีเข้มเช่นเดียวกับนกประจำถิ่น
พบได้ในเขตป่าเบญจพรรณ ป่าดงดิบ ชายป่า ทุ่งโล่ง ป่าทุติยภูมิ ในพื้นที่ความสูงจากระดับน้ำทะเลไม่เกิน 2,565 เมตร เช่น ประเทศอัฟกานิสถาน ตอนใต้ของประเทศจีน และประเทศในแถบเอเชียตะวันออกเฉียงใต้
แหลมอะกะลัส
แหลมอะกะลัส (; ) เป็นแหลมหินที่เป็นจุดแบ่งอย่างเป็นทางการระหว่างมหาสมุทรแอตแลนติกกับมหาสมุทรอินเดียของทวีปแอฟริกา อยู่ห่างจากแหลมกู๊ดโฮปไปทางตะวันออกเฉียงใต้ 150 กิโลเมตร และเป็นจุดใต้สุดของทวีปแอฟริกา
ชื่อของแหลมนั้นมาจากภาษาโปรตุเกส ซึ่งแปลว่า แหลมแห่งเข็ม และมีชื่อเรียกอย่างหนึ่งคือ "Cape of Needles"
แหลมอะกะลัส เป็นจุดใต้สุดของทวีปแอฟริกา ตั้งอยู่ที่ ทางตะวันออกเฉียงใต้ของเมืองเคปทาวน์
มีสภาพภูมิอากาศค่อนข้างร้อน และหนาวเล็กน้อย มีฝนตกปริมาณน้ำฝนเฉลี่ยคือ 500 มม. ต่อปี มกราคมมีอุณหภูมิสูงสุด 23.8° C (ต่ำสุด 17.7° C) กรกฎาคมอุณหภูมิสูงสุด: 16.5 ° C (ต่ำสุด: 10.8 ° C) (มีอยู่ 3 ฤดู คือ ฤดูหนาว ฤดูร้อน ฤดูฝน)
โกเซนซา
โกเซนซา () เป็นเมืองทางใต้ของประเทศอิตาลี ตรงบริเวณที่แม่น้ำบูเซนโตกับแม่น้ำกราติสไหลมาบรรจบกัน เป็นเมืองหลวงของจังหวัดโกเซนซา มีสถาบันโคเซนเทียน (Cosentian Academy) ที่ถือเป็นสถานศึกษาด้านปรัชญาและวรรณคดีแห่งแรกที่ก่อตั้งในอิตาลีและในยุโรป (ค.ศ. 1511) ปัจจุบันเมืองยังคงเป็นศูนย์กลางวัฒนธรรม มีพิพิธภัณฑ์ โรงละคร ห้องสมุดอยู่หลายแห่ง เมืองได้รับความเสียหายจากแผ่นดินไหวบ่อยครั้ง
กัวดัลคะแนล
กัวดัลคะแนล () เป็นเกาะที่ใหญ่ที่สุดในหมู่เกาะโซโลมอน ตั้งอยู่ทางตะวันตกเฉียงใต้ของมหาสมุทรแปซิฟิก นักเดินเรือชาวสเปนชื่อ อัลบาโร เด เมนดาญา เดินเรือมาพบเกาะนี้ใน ค.ศ. 1568 ต่อมาชาวอังกฤษได้เข้ามาสำรวจและเริ่มการตั้งถิ่นฐาน ตกเป็นของอังกฤษใน ค.ศ. 1893 ข้อมูลประชากรในปี ค.ศ. 1998 มีประชากรราว 85,000 คน
เหตุปะทะชายแดนไทย–เวียดนาม
เหตุปะทะชายแดนไทย-เวียดนามเกิดขึ้นเมื่อกำลังทหารเวียดนามบุกเข้ากัมพูชาเมื่อวันที่ 25 ธันวาคม พ.ศ. 2521 เพื่อล้มล้างระบอบเขมรแดง กำลังทหารกัมพูชาส่วนใหญ่ได้อพยพมาอยู่ทางด้านตะวันตกและตะวันตกเฉียงเหนือของประเทศที่ติดกับชายแดนไทย โดยมีกลุ่มชาวกัมพูชาที่ต่อต้านการยึดครองของเวียดนามอยู่ 3 กลุ่ม คือ กลุ่มกัมพูชาประชาธิปไตย (Democratic Kampuchea) หรือกลุ่มเขมรแดงของพล พต และเขียว สัมพันธ์ มีสมาชิกประมาณ 40,000 คน มีฐานที่ตั้งอยู่บริเวณพนมกระวันและบริเวณตะวันตกของจังหวัดพระตะบอง กลุ่มแนวร่วมปลดแอกแห่งชาติของประชาชนเขมร (Khmer People’s National Liberation Front - KPNLE) ภายใต้การนำของซอนซาน มีสมาชิกประมาณ 4,000 คน และกลุ่มแนวร่วมแห่งชาติเพื่อเอกราช ความเป็นกลาง และสันติภาพในกัมพูชา (Front d"union national pour un Cambodge independant, pacifiaue et cooperatif - FUNCINPEC) ภายใต้การนำของสมเด็จนโรดม สีหนุ การที่กลุ่มต่อต้านทั้งสามกลุ่มนี้มีฐานกองกำลังใกล้กับชายแดนไทยเพื่อเป็นง่ายต่อการหลบหนีเมื่อกำลังเวียดนามบุกเข้ามา กำลังกัมพูชาก็หลบหลีกเข้าสู่ดินแดนไทย ในการนี้เวียดนามเห็นว่าไทยยินยอมให้ชาวกัมพูชาฝ่ายต่อต้านใช้พื้นที่เป็นที่หลบหนีและคุ้มกันการโจมตีของกำลังเวียดนามและกำลังของเฮง สัมรินขณะนั้นถือได้ว่ากองทัพไทยเมื่อเปรียบเทียบกับเวียดนามแล้วนั้นถือได้ว่าเทียบกันไม่ติดเนื่องจากกองกำลังทางทหารของฝ่ายไทยไม่เคยผ่านการรบมาก่อนหรือถ้าผ่านก็เป็นการรบแบบสมัยใหม่ซึ่งมีแนวการรบแบบสหรัฐอเมริกาซึ่งแตกต่างกับเวียดนามซึ่งกองกำลังของเวียดนามมีทักษะในการรบที่ดีกว่าและรู้วิธีการรบแบบกองโจร นอกจากนี้ทหารของเวียดนามก็ยังมีประสบการณ์รบจากสงครามเวียดนาม ขณะที่เวียดนามบุกกัมพูชานั้นกองกำลังทางทหารของเวียดนามมีจำนวน 875,000 คน โดยที่ยังไม่รวมกำลังทหารของฝ่ายเฮง สัมริน ที่ไม่ทราบจำนวนที่แน่นอน ด้วยการรบแบบกองโจร และการรบแบบสมัยใหม่ ขณะที่ฝ่ายไทยนั้นมีประสบการณ์เพียงเรื่องการปราบปรามกองโจรและมีทหารหน่วยที่ผ่านสงครามในลาวและเวียดนามซึ่งชำนาญการรบแบบหลักนิยมของสหรัฐอเมริกา ซึ่งต้องมีอำนาจการยิงที่เหนือกว่าจึงจะทำการรบได้ นอกจากนี้เวียดนามยังมีอาวุธที่เหลือจากสงครามเวียดนามอยู่มาก รวมทั้งในระหว่างปี พ.ศ. 2521 - 2531 นี้เวียดนามได้รับความช่วยเหลือทางทหารจากสหภาพโซเวียตเป็นจำนวนมหาศาล เพื่อพัฒนากองทัพให้ทันสมัยและเพื่อการปราบปรามฝ่ายต่อต่านในการกัมพูชา จึงกล่าวได้ว่าไทยมีขีดความสามารถที่ด้อยกว่าเวียดนามอยู่มาก
หนังสือ กัมพูชา นโยบายต่างประเทศไทยสมัย พลเอกเปรม ติณสูลานนท์ อรอนงค์ น้อยวงศ์ เขียน
กลุ่มเกาะอาร์กติกแคนาดา
กลุ่มเกาะอาร์กติกแคนาดา () หรือ กลุ่มเกาะอาร์กติก () เป็นกลุ่มเกาะขนาดใหญ่ทางตอนเหนือของแผ่นดินแคนาดา ในมหาสมุทรอาร์กติก ตั้งอยู่ทางเหนือสุดของทวีปอเมริกาเหนือ ครอบคลุมพื้นที่ราว 1,424,500 กม (550,000 ตร.ไมล์) ประกอบด้วยเกาะ 36,563 เกาะ รวมอยู่ในดินแดนส่วนใหญ่ของนูนาวุตและบางส่วนของดินแดนนอร์ทเวสต์เทร์ริทอรีส์
มาสเตอร์ออฟเรียลิตี
มาสเตอร์ออฟเรียลิตี () เป็นอัลบั้มที่สามของวงเฮฟวีเมทัลของอังกฤษ วง แบล็ก ซับบาธ วางจำหน่ายช่วง กรกฎาคม 1971 อัลบั้มนี้จะออกแนว stoner metal และ อัลบั้มนี้ได้รับรางวัลแผ่นเสียงแพลททินัม 2 ครั้งหลังจากมียอดขายมากกว่า2ล้านแผ่น
สำหรับการบันทึกอัลบั้มนี้ มือกีตาร์ของวง โทนี อิออมมี พูดว่า หลังจากที่นิ้วมือของเขาบาดเจ็บจากอุบัติเหตุในโรงงานเมื่อปีที่แล้วซึ่งเป็นนิ้วข้างซ้าย และก็สวมนิ้วปลอมแทน แต่เขาเป็นคนถนัดซ้าย จึงเป็นเรื่องยากสำหรับการเล่นกีตาร์ของเขา แต่ อิออมมี ก็ปรับเสียงกีตาร์ลดลง3เซมิโทนเพื่อให้เล่นง่ายขึ้น แล้วตั้งสายกีตาร์ใหม่ , Geezer Butler มือเบสของวง ก็ปรับเสียงกีตาร์เบสของเขาให้ต่ำลง เพื่อให้เล่นเข้ากับ อิออมมี ให้เหมาะกับอัลบั้มนี้ ,Master of Reality บันทึกที่ Island Studios ในประเทศอังกฤษ ระหว่างช่วง กุมภาพันธ์ ถึง เมษายน 1971 โปรดิวเซอร์โดย Rodger Bain ซึ่งช่วยผลิตอัลบั้มก่อนหน้านี้ และนี่ก็เป็นการร่วมงานครั้งสุดท้ายกับวง
เพลงทั้งหมดแต่งโดย Tony Iommi, Bill Ward, Geezer Butler และ Ozzy Osbourne
RIAA certification
CRIA certification (Canada)
แปดกองธง
แปดกองธง (จีน: 八旗, พินอิน: "baqí") เป็นกองกำลังทหารในยุคราชวงศ์ชิงในประวัติศาสตร์จีน เป็นการจัดการบริหารและวางกองกำลังต่อสู้ของราชวงศ์ชิง โดยผู้ที่สถาปนากองทัพนี้ คือ จักรพรรดินู่เอ๋อร์ฮาชื่อ (ค.ศ. 1559-ค.ศ. 1629) ปฐมจักรพรรดิของราชวงศ์ โดยมีสัญลักษณ์เป็นธงที่มีสีสันต่าง ๆ แตกต่างออกไป และเป็นกำลังสำคัญในการป้องกันเมืองหลวง คือ ปักกิ่ง
ซึ่งการจัดกำลังออกเป็น 8 ส่วนนี้ จะใช้ผู้คุมกำลังเป็นผู้ที่สัมพันธ์หรือเป็นญาติกันในตระกูลอ้ายซินเจว๋หลัว ซึ่งเป็นตระกูลของจักรพรรดิและพระญาติวงศ์ในราชวงศ์ชิง ซึ่งผู้ที่เคยเป็นผู้บังคับบัญชาแปดกองธงนี้บุคคลหนึ่ง ก็คือ อาปาไห่ หรือต่อมาก็คือ จักรพรรดิหวงไถจี๋ (ค.ศ. 1592-ค.ศ. 1643) ซึ่งเป็นราชบุตรลำดับที่ 8 และได้ครองราชย์ในเวลาต่อมา
โดยเริ่มจากหัวหน้าชนเผ่าแมนจูต่าง ๆ ที่นู๋เอ๋อร์ฮาชื้อเคยปราบมา ก่อนจะรวบรวมชาวแมนจูเป็นหนึ่งเดียวโค่นราชวงศ์หมิงได้สำเร็จ มีการเก็บภาษีและการระดมพลก็ระดมผ่านกองธงต่าง ๆ ไล่มาจากหัวหน้าหน่วยบริหารระดับล่างขึ้นมาข้างบน ซึ่งกระบวนการนี้ช่วยลดความแตกต่างของชนเผ่าและตระกูลนอกด่านทั้งหลายไปได้มาก นั่นทำให้นายทหารผู้บังคับหมวด นายทหารผู้บังคับกอง นายทหารคุมกองพัน และระดับแม่ทัพ จะต้องทำหน้าที่เป็นทั้งผู้บริหารและทหารไปพร้อม ๆ กัน แต่ทั้งหมดอยู่ภายใต้กฎหมายเดียวกันกับที่นู๋เอ๋อร์ฮาชื้อตราขึ้นมา และยังส่งผลต่อความสัมพันธ์ที่ดีกับชาวมองโกล รวมถึงชาวฮั่นที่อยู่ในแถบตะวันออกด้วย ซึ่งถือได้ว่าทั้ง 3 ชนเผ่ามีส่วนร่วมในการก่อตั้งกองทัพแปดกองธงขึ้นมา จนสามารถแบ่งได้ถึง 24 กองธง เฉลี่ยกองธงละ 7,500 คน แต่เดิมที นู๋เอ๋อร์ฮาชื้อ จัดตั้งกองธง 4 กองธงโดยให้ลูกๆของพระองค์แบ่งกันปกครองกองธง พร้อมทรงพระราชทาน ป้ายหินปฐมผู้แทนจักรพรรดินู่เอ๋อร์ฮาชื่อ ซึ่งมี 4 ป้ายพระราชทานให้แก่ลูกๆทั้ง 4 ที่ปกครอง 4 กองธงแรก ป้ายหินผู้แทนพระองค์นี้มีความหมายในการเป็นผู้แทนของพระองค์เนื่องจากนู๋เอ๋อร์ฮาชื้อไม่สามารถดูแลกองธงได้ทั่วถึงอยู่ตลอดเวลาจึงให้ลูกๆพระองค์ตัดสินใจแทนได้ในเวลาคับขัน ซึ่งในปัจจุบันป้ายหินผู้แทนนู๋เอ๋อร์ฮาชื้ออยู่ในพิพิธภันฑ์ในวังต้องห้ามอยู่ 3 ป้ายและกำลังตามหาอีก 1 ป้ายแต่เดิมมี 2 ป้ายคือป้ายที่ 2 กับป้ายที่ 4 แต่ในปี 2005 เศรษฐีชาวฮ่องกงผู้ครอบครองป้ายที่ 3 นำมาประมูลซึ่งรัฐบาลจีนชนะในการประมูลไป 8,750 ล้านหยวน หรือประมาณ (35,000 ล้านบาท) ถือว่าเป็น 1 สิ่งของที่มีมูลค่ามากที่สุดในประวัติศาสตร์จีน ซึ่งป้ายหินที่ 1 ของผู้แทนนู๋เอ๋อร์ฮาชื้อรัฐบาลจีนกำลังตามหาอยู่ในปัจจุบันมีความสำคัญเป็นอย่างมากเพราะป้ายหินที่ 1 ผู้ครอบครององค์แรกคือ อาปาไห่ หรือ จักรพรรดิหวงไถจี๋
กองทัพแปดกองธงนี้ ได้รับการยอมรับว่าเป็นหลักค้ำบัลลังค์ให้ราชวงศ์ชิงอย่างแท้จริง ได้รับการยกย่องจากชาติตะวันตกว่าเป็นระบบการจัดตั้งกองทัพที่เข้มแข็งที่สุดในเอเชียตะวันออก ผงานของกองทัพแปดกองธงนี้มีอย่างมากมาย เช่น สงครามจีน-พม่า (ค.ศ. 1765-ค.ศ. 1769) , สงครามจีน-ญี่ปุ่นครั้งที่ 1 (ค.ศ. 1894-ค.ศ. 1895) เป็นต้น และถูกอ้างอืงถึงในวรรณกรรมเรื่องต่าง ๆ มากมาย โดยเฉพาะนิยายกำลังภายใน เช่น "อุ้ยเสี่ยวป้อ" เป็นต้น
พระเจ้ามินชินสอ
พระเจ้ามินชินสอ (, ; สวรรคต 1167) พระราชโอรสและองค์รัชทายาทของพระเจ้าอลองสิธู โดยตอนนั้นพระองค์ยกทัพไปทำสงครามแต่เมื่อพระองค์ได้ข่าวว่าพระราชบิดาของพระองค์สิ้นพระชนม์ก็ยกทัพกลับทันที พระเจ้ามินชินสอไม่ทราบเกี่ยวกับการทรยศของพระเจ้านราธูผู้เป็นพระราชอนุชาและกลับไปพุกามมาเพื่อเรียกร้องบัลลังก์ พระเจ้านราธูพบพระองค์ที่ท่าเรือและประกาศว่าพระเชษฐาของพระองค์เป็นพระราชาองค์ใหม่ แต่ภายในคืนนั้นพระเจ้ามินชินสอถูกวางยาพิษจนสวรรคตโดยพระเจ้านราธู
ไฮเปอร์ไดมอนด์
ไฮเปอร์ไดมอนด์ () หรือ แอกกริเกตทิดไดมอนด์นาโนรอดส์ () หรือ เอดีเอ็นอาร์เอส () เป็นสสารที่ความแข็ง ความแข็งตึง และความหนาแน่นที่สุดในโลก โดยแข็งกว่าเพชรหลายเท่า มีลักษณะคล้ายกับยางมะตอยหรือพุดดิงสีดำระยิบระยับมากกว่า
ในปี 2003 ทีมนักวิทยาศาสตร์ชาวญี่ปุ่น (Irifune, Tetsuo; Kurio, Ayako; Sakamoto, Shizue; Inoue, Toru; Sumiya, Hitoshi) ได้สังเคราะห์วัสดุชนิดใหม่ คือ แอกกริเกตทิดไดมอนด์นาโนรอดส์ ขึ้นเป็นครั้งแรกในโลก โดยสร้างขึ้นจากการบีบอัดแกรไฟต์ และพบว่ามีความแข็งสูงกว่าเพชรธรรมชาติ
ในปี 2005 ทีมนักวิทยาศาสตร์จากมหาวิทยาลัยไบรอยท์ในประเทศเยอรมนี ได้ยืนยันผลของทีมชาวญี่ปุ่นด้วยการนำคาร์บอนบริสุทธิ์มาบีบอัดภายใต้ความร้อนสูง โดยในการบีบอัดครั้งนี้ทีมนักวิทยาศาสตร์ได้นำคาร์บอนบริสุทธิ์แบบหนึ่ง (แกรไฟต์) และคาร์บอนบริสุทธิ์อีกแบบหนึ่ง คือ ฟูลเลอร์ไรต์ (หรือบัคมินสเตอร์ฟูลเลอรีน) ซึ่งประกอบไปด้วยคาร์บอน 60 อะตอมเชื่อมต่อกันเป็นโดมทรงกลม หรือ รูปทรงกลม
ในสสารใหม่นี้เกิดจากแท่งนาโนขนาดจิ๋วเชื่อมต่อกัน ที่เรียกว่าแท่งนาโนเพราะพวกมันมีขนาดเล็กมาก (นาโน มาจากภาษากรีก แปลว่า "แคระ") แต่ละแท่งยาว 1 ไมครอน (หนึงในล้านส่วนของหนึ่งเมตร) ซึ่งมันมีขนาดแค่ 1 ใน 50,000 ของความกว้างเส้นผมมนุษย์เท่านั้น
ไฮเปอร์ไดมอนด์เป็นแร่สังเคราะห์ที่มีสีดำระยิบระยับโครงสร้างผลึกมีรูปร่างคล้ายโดมทรงกลมหรือรูปทรงกลม มีความหนาแน่นมากที่สุดในโลก โดยตรวจสอบโดยการเอกซเรย์ ซึ่งผลปรากฏว่าไฮเปอร์ไดมอนด์มีความหนาแน่นมากกว่าเพชร 0.3 เปอร์เซ็นต์ นอกจากนี้ไฮเปอร์ไดมอนด์ยังมีความแข็งตึงที่สุดในโลก โดยมีความแข็งตึง 491 จิกะปาสกาล โดยมากกว่าเพชรที่มีความแข็งตึง 442 จิกะปาสกาล หมายความว่าไฮเปอร์ไดมอนด์ถูกบีบอัดได้ยากกว่าเหล็กเกือบสามเท่า และความแข็งที่สุดในโลก ตามมาตราวัดค่าความแข็งของฟรีดริช โมส ในมาตรานี้มีอยู่ 10 ระดับ ซึ่งเพชรอยู่ในระดับที่ 10 แสดงว่าเพชรแข็งมากนั่นก็แปลว่าไฮเปอร์ไดมอนด์มีความแข็งเกินมาตรวัด
แวดวงภาพยนตร์ใน พ.ศ. 2555
ต่อไปนี้คือตารางภาพยนตร์ที่อยู่ในการผลิตหรือได้เสร็จสิ้นการผลิตและจะออกฉายในปี พ.ศ. 2555, ค่าย พาราเมาต์พิกเจอส์ และ ยูนิเวอร์แซลพิกเจอส์ ฉลองครบ 100 ปี "พยัคฆ์ร้าย 007", ภาพยตร์เรื่องแรกของภาพยนตร์ชุดเจมส์ บอนด์ (ภาพยนตร์ชุดที่มีรายได้เป็นอันดับสอง) ฉลองครบรอบ 50 ปี โดยจะฉายภาพยนตร์ภาคที่ 23 คือ "สกายฟอล" ภาพยนตร์เรื่อง "โฉมงามกับเจ้าชายอสูร", "", "ไททานิก", และ "นีโม...ปลาเล็ก หัวใจโต๊...โต", จะออกฉายใหม่ในรูปแบบ 3-D
"เกมล่าเกม" เป็นภาพยนตร์เรื่องแรกของปี พ.ศ. 2555 ที่มีรายได้ทั่วโลกมากกว่า $500 ล้าน as well as the first film since 2009's "Avatar" to place at No. 1 for four consecutive weekends at the domestic box office. The 3-D re-releases of two of the highest income films, each reached milestones; "" มีรายได้รวม $1.026 พันล้าน, และ "ไททานิค" มีรายได้รวม $2.056 พันล้าน, เป็นภาพยนตร์ที่สองที่รายได้มากกว่า $2 พันล้าน รองจาก "อวตาร" ในปี พ.ศ. 2552
พระอรรถเปศลสรวดี (เจริญ ทรัพยสาร)
พระอรรถเปศลสรวดี (เจริญ ทรัพย์สาร) ดำรงตำแหน่งผู้ว่าราชการจังหวัดมหาสารคาม ระหว่างพุทธศักราช 2474-2476 และดำรงตำแหน่งผู้ว่าราชการจังหวัดกาฬสินธุ์ พ.ศ. 2483 - 2490
พระอรรถเปศลสรวดี (เจริญ ทรัพยสาร) เกิดเมื่อเดือนมกราคม พ.ศ. 2422 เป็นชาวกรุงเทพมหานคร ได้ดำรงตำแหน่งข้าหลวงประจำจังหวัดกาฬสินธุ์ คนที่ 17 เมื่อจังหวัดกาฬสินธุ์ถูกยุบเป็นอำเภอไปขึ้นกับจังหวัดมหาสารคาม ต่อมาได้ย้ายไปดำรงตำแหน่งข้าหลวงประจำจังหวัดมหาสารคาม ในเวลาต่อมาได้ลาออกจากราชการ กลับมาใช้ชีวิตอยู่จังหวัดกาฬสินธุ์อีกครั้ง จนถึงแก่อนิจกรรมเมื่อปี พ.ศ. 2510 รวมอายุได้ 79 ปี
พระอรรถเปศลสรวดี (เจริญ ทรัพย์สาร) ในขณะที่ดำรงตำแหน่งข้าหลวงประจำจังหวัดกาฬสินธุ์ได้พัฒนาและสร้างคุณประโยชน์นำความเจริญมาสู่จังหวัดกาฬสินธุ์มากมายพอประมวลได้ดังนี้
เป็นผู้สร้างสุขศาลาเป็นครั้งแรก คือ สุขศาลากาฬสินธุ์เป็นอาคารไม้ใต้ถุนสูงและได้ติดต่อขอแพทย์จากทางราชการมาประจำรักษาคนป่วย หมอคนแรกของสุขศาลา คือ หมอบำ
สร้างโรงเรียนประจำจังหวัด คือ โรงเรียนกาฬสินธุ์พิทยาสรรพ์ และโรงเรียนสตรีประจำจังหวัด (โรงเรียนอนุกูลนารี)
ตัดถนนหลายสาย เช่น ถนนอรรถเปศลในปัจจุบัน
สร้างสะพานเลิงบักดอก เป็นสะพานไม้ที่ยาวที่สุดในภาคอีสาน (ในขณะนั้นยาวประมาณ 1 กิโลเมตร อยู่ระหว่างวิบูลย์ฟาร์ม ยาวตลอดจนเกือบถึงสะพานข้ามลำน้ำพานในปัจจุบัน
การปกครองบ้านเมืองในสมัยพระอรรถเปศลสรวดีขณะดำรงตำแหน่งข้าหลวงประจำจังหวัดมีความสงบเรียบร้อยดีมาก เนื่องจากพระอรรถเปศลสรวดีมีกุศโลบายในการปกครอง โดยใช้หลักเมตตาธรรม และขอร้องตักเตือนในเบื้องต้น ถ้าไม่เชื่อฟังก็ใช้วิธีเด็ดขาดเป็นวิธีสุดท้าย จึงทำให้พวกโจรผู้ร้ายและขโมยแทบไม่มี
การสร้างถาวรวัตถุ เช่น สุขศาลา โรงเรียน สะพาน ฯลฯ โดยอาศัยความร่วมมือจากกำนัน ผู้ใหญ่บ้าน และชาวเมืองกาฬสินธุ์ให้ความช่วยเหลือ สนับสนุนเกี่ยวกับวัสดุอุปกรณ์อย่างเพียงพอ จึงทำให้อาศัยงบประมาณจากทางราชการไม่มากนัก
ผลงานที่นับว่าเด่นที่สุดในสมัยพระอรรถเปศล คือ การการป้องกันและรักษาผู้ป่วยไข้ ทรพิษและอหิวาตกโรค โดยการติดต่อที่ขอวัคซีนจากทางราชการ ซึ่งในสมัยนั้นชาวกาฬสินธุ์ป่วยเป็นโรคไข้ทรพิษและอหิวาตกโรค ซึ่งเป็นโรคที่ติดต่อร้ายแรงมาก ผู้ป่วยส่วนใหญ่มักจะเสียชีวิตจากโรคนี้ แต่ด้วยความสารถของพระอรรถเปศล ทำให้ป้องกันและรักษาโรคได้อย่างมีประสิทธิภาพ เป็นผลทำให้ชาวกาฬสินธุ์ล้มป่วยและเสียชีวิต จากไข้ทรพิษและอหิวาตกโรคน้อยลงกว่าเดิมมาก
ด้วยคุณงามความดีที่พระอรรถเปศลได้สร้างไว้แก่ชาวเมืองกาฬสินธุ์ทำให้ชาวเมืองกาฬสินธุ์ไว้วางใจเลือกให้ดำรงตำแหน่งนายกเทศมนตรีเมืองกาฬสินธุ์ 2 สมัย โดยที่ท่านไม่ขอรับค่าตอบแทนใดๆ ทั้งสิ้น
http://www.mahasarakham.go.th/index.htm
http://kanchanapisek.or.th/oncc-cgi/text.cgi?no=159609
เกิด อวอร์ด
เกิด อวอร์ด เป็นรางวัลที่จัดขึ้นมอบให้แก่บุคคลในวงการบันเทิง บุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555
กฎ กติกาการตัดสินรางวัลจะมีคณะกรรมการในการคัดเลือกผู้เข้ารอบ 10 ท่าน ได้แก่ "บอย" ถกลเกียรติ วีรวรรณ, "ไก่" วรายุธ มิลินทจินดา, "แจ๋ว" ยุทธนา ลอพันธุ์ไพบูลย์, "ต้อ" มารุต สาโรวาท, สรพงษ์ ชาตรี, "ดี้" นิติพงษ์ ห่อนาค, "ต้อย" เศรษฐา ศิระฉายา, "น้อย" สัตตกมล วรกุล, "เป็ด" สุภี พงษ์พานิช, ชาลอต โทณวณิก และ ม.ล.นันทิกา วรวรรณ โดยผู้ชมและแฟน ๆ สามารถมีส่วนร่วมในการตัดสิน โดยสามารถโหวตให้บุคคล "แจ้งเกิด" ได้ผลรางวัลทั้งหมดมาจากการโหวตเอสเอ็มเอส
Gamete intrafallopian transfer
Gamete intrafallopian transfer (GIFT) เป็นวิธีเทคโนโลยีที่ช่วยแก้ปัญหาภาวะการมีบุตรยาก คิดค้นโดยนักต่อมไร้ท่อ Ricardo Asch โดยนำไข่และสเปิร์มออกมาใส่ในท่อนำไข่ ทำให้เกิดการปฏิสนธิในมดลูกของสตรี
IVF มักจะให้ผลเทียบเคึยงหรือดีกว่า GIFT และไม่จำเป็นต้องใช้ laparoscopy ในการนำไข่กลับเข้าสู่ร่างกาย IVF จึงเป็นที่นิยมมากกว่า GIFT
โดยเฉลี่ยนแล้วใช้เวลา 4-6 สัปดาห์ในกระบวนการทำ GIFT ขั้นตอนแรกฝ่ายหญิงต้องได้รับยาเร่งให้ตกไข่ โดยแพทย์จะตรวจดูการเติบโตของ follicles และเมื่อเจริญเต็มที่ แพทย์จะฉีด Human chorionic gonadotropin (hCG) และเก็บไช่ราว 36 ชั่วโมงต่อมา นำมาผสมกับสเปิร์มและนำกลับเข้าสู่ท่อนำไข่ด้วย laparoscope
ฝ่ายหญิงต้องมีท่อนำไข่ปกติอย่างน้อยหนึ่งข้าง GIFT มักใช้ในกรณีที่สเปิร์มไม่แข็งแรง หรือไม่ปรากฏสาเหตุของภาวะการมีบุตรยาก (idiopathic infertility) นอกจากนี้ในบางรายอาจพอใจทำ GIFT มากกว่า IVF ด้วยเหตุผลทางจริยธรรม เนื่องจากการปฏิสนธิเกิดในร่างกาย This is a semi invasive procedure and requires laparoscopy .
เช่นเดียวกับเทคนิคอื่นๆ อัตราความสำเร็จขึ้นอยู่กับอายุของทั้งฝ่ายชายและฝ่ายหญิงและคุณภาพของเซลล์สืบพันธุ์ มีประมาณการว่า 25-30% ของการทำ GIFT ทำให้เกิดการตั้งครรภ์  โดยหนึ่งในสามของการตั้งครรภ์เป็น multiple pregnancies
ทารกจากเทคนิค GIFT คนแรกในสหราชอาณาจักรคือ Todd Holden เกิดในเดือนตุลาคม พ.ศ. 2529 ส่วนในสหรัฐอเมริกาทารกคนแรกคือ Kaitlynne Kelley เกิดในเดือนเมษายน พ.ศ. 2530
ในเวเนซุเอลา ทารกจากเทคนิคครั้งแรกเป็นแฝดสามคือ Luis Hernández, Rosa Helena Hernández และ Luisa Hernández เกิดเมื่อเดือนมิถุนายน พ.ศ. 2530 เป็นแฝดสามครั้งแรกจากเทคนิค GIFT
เทคนิค GIFT ทำให้เกิดการปฏิสนธิในร่างกายผู้หญิง ไม่ใช่การปฏิสนธินอกร่างกาย ("in vitro" fertilisation) ในจานแก้วหรือหลอดทดลอง อย่างไรก็ดี ในสำนักคาทอลิกยังมีความกังวลต่อเทคนิคนี้เพราะว่า "นักเทววิทยาบางคนมองว่าวิธีการนี้เป็นการทดแทนการสมรสและด้วยเหตุนี้จึงผิดจริยธรรม"
อภิสรา ฉวีวงษ์
อภิสรา ฉวีวงษ์ ชื่อเล่น อุ๋ม นักแสดงและนางแบบหญิงชาวไทย ส่วนใหญ่มักได้รับบท นางร้าย
อภิสรา ฉวีวงษ์ เป็นหลานสาวของ ปิ่น ณัฐนันท์ ฉวีวงษ์ ผู้จัดละครทางช่อง 3 มีผลงานการแสดงอยู่หลายเรื่อง แต่ส่วนใหญ่ทำงานด้านเบื้องหลัง ด้านชีวิตส่วนตัว คบหาดูในกับ ชินมิษ บุนนาค นักแสดงชายด้วยกัน เข้าพิธีหมั้นเมื่อกลางปี 2553 และฉลองพิธีมงคลสมรสไปเมื่อเดือนกุมภาพันธ์ ปี 2556